জলবায়ুসহিষ্ণু জাত উদ্ভাবনেও শীর্ষে বাংলাদেশ :ফসলের নতুন নতুন জাত উদ্ভাবনের ক্ষেত্রে বাংলাদেশের বিজ্ঞানীদের সফলতাও বাড়ছে। ১৯৭০ সাল থেকে দেশি জাতকে উন্নত করে উচ্চফলনশীল (উফশী) জাত উদ্ভাবনের পথে যাত্রা করেন বাংলাদেশের বিজ্ঞানীরা। বাংলাদেশ ধান গবেষণা ইনস্টিটিউট (ব্রি) ৬৭টি ধানের জাত উদ্ভাবন করেছে। ব্রি এবং বাংলাদেশ পরমাণু কৃষি গবেষণা সংস্থার (বিনা) বিজ্ঞানীরা মোট ১৩টি জলবায়ুসহিষ্ণু ধানের জাত উদ্ভাবন করেছেন। এর মধ্যে লবণসহিষ্ণু নয়টি, খরাসহিষ্ণু দুটি ও বন্যাসহিষ্ণু চারটি ধানের জাত। বিশ্বে প্রথমবারের মতো জিঙ্কসমৃদ্ধ ধানের জাত উদ্ভাবন করেন বাংলাদেশের কৃষি গবেষকরা। উন্নয়নশীল দেশগুলোর মধ্যে এতগুলো প্রতিকূল পরিবেশসহিষ্ণু ধানের জাত উদ্ভাবনের দিক থেকেও বাংলাদেশ বিশ্বে শীর্ষে অবস্থান করছে।